
Inungnun Tuhaqtitaujuqhaq
Nunavut Kavamanga akhuuqhajait havaakhanun ajuiqharnikkut uuktuqvikhat ikajuutiqaqtumik Nunavunmiunun ilihaqtunun
Aullaqtiqtirvia Ublua: 	Niqiliqivik 1, 2025
Nutqarvikhaa Ublua: 	Apitilirvia 30, 2025
Nunavut	150 sec

Iniqhiguvit ilihagutinut ihumaliuguvitluunniit nutaamik havaaqhanut, ajuiqhanirmik havaani tunihijut Nunavummiunut ajuiriamingnik havauhiinnik, ajuirhaqtillutik naupkaqlunilu hakugiktumik hivuni havaariqtuqhani.
Havagviat Inulirijikkut' Havaaqhanut Ilihaqtunut Naunaitkutikhamik Havagvia pitqujait Nunavunmiut qiniqhialutik havaaqhanik havaariqtuni talvuunatigun ajuirhaqlutik havaani.  Naunaijautkutigut Havagvia ikajuutijut imaatun piplutik atiliurhugit ajuirhariami havaami, havaqatigilugit havakviujut, ikajuutiplutik akiliugutiqhanut iniktirutiqaqtittiplugit naunaijautimik inungnut humi havaariqtuni ataani Nunavutim Havaami Ajuirhaqtuqhanut Ilihagutaanni. 
Hunaujuq havaakhamut ajuiqhainiq?
Havaaqhani Ajuirhajunut ihuaqhaqtauhimajuq iliharnikkut havaariqtuni atauttini pidjutipluni akiliktaunikkut ajuirhajuq-havaami havaqhuni piplunilu ilinniarviujumi ilihaqhuni.  Maliqhugu naunaijautilik havaariktumi, ajuirhajut havaami pidjutivagait qaujimanikkut ajuirhaqhugitlu havauhiit pijuqhaupluni havakluni tikkuaqtauhimajumi havaariqtumi havakluni talvunamun naunaijautiqaliriami. Piviqhat tamaani Nunavunmi amigaiqjuummiliktut an’ngijuamiklu-piumaplutik, akitutqiani havaariqtuni taapkuatut alrujaliqiijitkut, hanajiit, tuqhualiqiijitkut, an’ngijunik aqhaluutikjuani aqhaluuhiqiijit, in’ngilrajuniklu kivraqtuinikkut ajuittiaqtut, HVAC uunaqutinutlu makaaniit, pawaktuutinut ajuittut, imarmiutigut halumailgiitlu imait ajuittiaqhimajut.



Pittaangnitigut Ajuirhariami Havaariqtuni 
Atiliuriami ajuirhaluni havaami ataani Nunavut Ajuirhajuqhanut Havaami Ilihaidjutaa, inuit imaa pijuqhat: 
· Ukiuqaqtuqhat 16 nik.
· Nunaqaqtuqhaq Nunavunmi. 
· Iniktiqlugu pijaujuqhaq atiliurnirmun havauhiit tahapkunani Ajuirhagumajunut Havaami Naunaitkutiqaliriami Havagvia. 
Havakviujuq Ikajuutiutigut Piqaqtuqhat
Pittaaroa, ikajuutilugu ajuirhagumajuq havaatigut, havagviujuq imaa pijuqhaq: 
· Maligatigut atiliurhimajuqhaq laisiqaqlunilu nanminiqhaminut aulapkaijuq Nunavunmi. 
· Aulahimmaaqhimajuqhaq ikiniatigut siksini tatqiqhiutini. 
· Upalun’ngaiqhimajuqhaq tunihijaami havaami-ajuirhariami maliqhugu Nunavut Ajuirhagumajunut Havaami Pivinga. 
· Naunaiqhitilutin naunaitkutilik havaariqtumi hailihimajuqhaq munarijaami ajuiqhautigilugu ajuigumajuq. 
Naunaitkutiqalirnirmik Havauhia
Ajuirhaqtut havaatigut iniktiqtait piqaqtuqhainnik ikaangniitnik havaami ajuirhaplutik, ilinniarviujumi ilihaqtitauplutik, iniktirutiqariamilu ajuirhagutigijainnut uuktuutigijaujut pittaaqtun tunijaulutik havaariqtuni naunaitkutimik humi ajuirhajut havaariqtumi. 
Maniit Ikajuutikhat
Akiliuhiatigut ikajuutit aadlatlu ikajuqtaaqtut hailihimaniagungnaqhijut pittaaqtunut ajuirhajut havaami havagviujutlu.  Manikhaaqhat qaffi taalaujut aadlatkiin’ngujut ihumagiplugit qanurinmanggaat ajuirhaqtilluni. 

Havauhiit havaariqtuni tunihijut alianaktumik, piumajaujut nakuuqpiaqtumiklu-akiliktauvaktut havaaqhani tamaani Nunavunmi. 
Naunaittiagumaguvit, talvunggaulutin Nunavut Kavamanga qaritaujakkuugutaannut uqaqvigiluguluunniitNunavut Ajuirhajut Havaami Naunaitkutilikpagait Havagvia uvuuna nuapprenticeship@gov.nu.ca.

Tuhaqtipkainikkut Uqarvigijakhaq: 

Tina Rose
Atan’ngujaq, Tuhaqtipkaijini
Inuuliriijitkut Havagvia
867-975-5227
fscommunications@gov.nu.ca 
ᑭᒃᑯᑐᐃᓐᓇᕐᓄᑦ ᑐᓴᕋᑦᓴᐃᑦ ᐊᑐᐃᓐᓇᐃᑦ ᐃᓄᒃᑎᑐᑦ, ᖃᓪᓗᓈᑎᑐᑦ ᐃᓄᐃᓐᓇᖅᑐᓐ ᐅᐃᕖᑎᑐᓪᓗ ᐅᕙᓂ www.gov.nu.ca.
Public Service Announcements are available in Inuktitut, English, Inuinnaqtun and French on www.gov.nu.ca.
Kavamatkunnin Tuhaqtitaujukhat hailihimajun Inuktitut, Qablunaatun, Inuinnaqtun Uiviivitigun uvani www.gov.nu.ca.
Les messages d’intérêt public sont disponibles en inuktitut, en anglais, en inuinnaqtun et en français au www.gov.nu.ca.

